1 Peter 2
Kabay Yawasin Naatu Tafaram Kakafiyin1 a Isan imih yawas kakafih boro kwanihamiyen. Men kwanifuwen, men awa hinaharewan, men kwanibobowen, men turanah isah tur kakafin kwanao. 2 Kek sosof na'atube kwanamatar, mar etei sika namamah ayub ananun tom isan, saise i kwanatomatom kwa ayawas boro nara'at nayen. 3 b Buk Atamaninamaim hi'o hikirum, "Kwa taiyuw ayawasamaim kwaso'ob Regah i kabeberayan." 4 Kwana ata Regah biyanaika kwanama, iti kabay yawasin sabuw hi'itin hikwahir yabin en hirouw, baise God rubin na mokob foun matar. 5 c Kwa baitumatumayah i wabat wanatowanin na'atube, imaim God bai ayub ana Tafaror Bar ewowowab. Kwa auman i firis ana kou'ay ayubitane ana sibor kwaya'ay. Jesu Keriso ana baibaisamaim, God i iyasisir ebaib. 6 d Buk Atamaninamaim iti na'atube hikirum,
"Kwa'itin, ayu agim gewasin arubin,
i Zion tafanamaim ayai,
agim etei hai ukwarih matar,
naatu yait nabitumitum boro men biyan na'ohow."
7 e Kwa iyab kwabitumitum, Keriso i kabay gewasin kwa isa, baise kwa iyab men kwabitumitum isa boro men gewasin.
"Naatu bar wowabayah kabay hi'itin yabin en hirouw hikwahir inu'in, ina kabay etei hai ukwarin matar.
8 f Naatu ibanak Buk Atamaninamaim hikirum hio,
"Nati kabay i boun sabuw koun hiyen tere'ere,
naatu to ah yow tere'ere."
Anayabin Tur Gewasin men hinowar, imih God ana kok yayakikifut isah emamatar.
9 g Baise kwa i God ana rubinen sabuw, kwa i firis gewas, God ana sabuw kakafiyi, naatu God nowan, imih God ana bowabow gewasin kwanaorereb, anayabin guguminamaim kwama'am botaiti kwatit marakaw bonamanamarin gewasin kwabai. 10 h Marasika kwa men God ana sabuw, baise boun kwa i ana sabuw. Marasika God ana kabeber men kwabai, baise boun i ana kabeber kwabai.
God Ana Akir Wairafih11 i Are au ofonah, kwa au'uwi kwa i nanawan naatu touman sabuw na'atube iti tafaramaim kwama'am! Men biya ana kok nabonawiyi imaim nakaifi. Nati biya ana kok i boun rakit na'atube, boro ayub hairi hiniyow. 12 j Eteni Sabuw matahimaim kwanakaifi gewas kwanama. Kwa isa boro bowabow kakafih sinafuyah hinarauw hinao, baise anamaramaim bowabow gewasin kwanasisinaf boro men isa tur ta hinao. Imih Baibatebat ana Veya God namamatabir. Kwa isa boro God ana merar hina hinabora'ara'ah.
13 k Regah wabinamaim kwa kwayar'iy sabuw gagamih babahimaim kwanama. Gawan hai aiwob gagamin aiwob etei ukwarih, 14 gawan sabuw iyab gawan ana ukwarin iyafarih hitit tafaram ta ta tekakaif, imih iyab bowabow kakafin tesisinaf boro hinabow baimakiy hinitih, baise iyab bowabow gewasin tesisinaf boro hinabora'ara'ahih. 15 l God ekokok kwa kwanasinaf gewas saife nati sabuw hai not meyemeye, boro hinanutanubamo hinama, aurih ef men ema'am boro isa tur kakafih hinao. 16 Kwa ama i sabuw roufamen na'atube kwanama, baise men nati roufamen ana yawasamaim kwama'am isan afair kwanab kakafin kwanasinaf, baise kwa i God ana'akir wairafihibe kwanama. 17 m Sabuw etei isah kwanakakaf. A ofonah baitumatumayah isah kwaniyabow kwanakakaf. Naatu aiwob hai ukwarin isan kwanakakaf.
18 n Kwa akir wairafi kakafemaim kwanayara'iy, a orot ukwarih fanah kwanab babahimaim kwanama, men gewasin isa isisinaf akisin fanah kwanab, baise iyab fokarin isa tisisinaf auman fanah kwanab. 19 Kwa anot tutufin etei God ana kokomaim kwabowabow naatu sabuw asir biyababan hinit nawawainabi isan, God boro nigegewasini. 20 o Bo kakafin kwasisinaf isan hinarab nawawainabi ana gewasin boro abisa kwanab, baise gewasin kwanasinaf isan nawainabi kwabi'akir God boro nigegewasini. 21 p Kwa afa'af kwabai i bai'akir isan, anayabin Keriso kwa isa i'akir ana bai'obaiyen yare saise i an efanin kwani'ufunun.
22 q "Bowabow kakafin men ta sinaf,
naatu awanamaim men baifuwen tur ta eomih."
23 r Hibi'i'iyab ana maramaim i men kafa'imo bai'iyab tur ta wan yi isah eomih, i bi'akir ana veya men hibiruwimih, baise ana nuhifot i God mutufor baibatiyenayan imaim yai. 24 s Keriso akisinamo ata kakafih i biyanamaim eabar onaf afe'enamaim yen, saise it bowabow kakafinane tanamorob naatu yawas mutuforomaim tanama, i ana fitamaim it iyawasit. 25 t Anayabin kwa bobaituwsheep na'atube ef kwasa'ir nanabin kwan, baise boun kwa buwi kwamatabir kwana Nabatanenayan naatu anun ana kaifenayan biyan kwatit.
Copyright information for `AAI
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018